**Határozat: 151-158.**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2017. július 19-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2017. július 19-én** 10,20 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Magyar Mária, Szirtes Balázs képviselők, Szabóné dr. Csányi Marianna jegyző.

Kötő Attila képviselő igazoltan van távol.

Tanácskozási joggal jelen van: Magyarné Kovács Judit pénzügyi osztályvezető, Tóthné Őri Ibolya városfejlesztési osztályvezető.

Jegyzőkönyvet készítette: Gaál Krisztina személyzeti és önkormányzati referens.

Novák Ferenc: Köszönti a megjelenteket. Megállapítja, hogy az ülés határozatképes, mivel 5 képviselőtestületi tag az ülésen jelen van.

Jegyzőkönyv hitelesítőknek javasolja: Magyar Mária és Szirtes Balázs képviselőket.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **A Zalakarosi HÖH épületében lévő kazán cseréjére kiírt pályázatra beérkezett árajánlatok elbírálása**

Előadó: Novák Ferenc polgármester

1. **Kerékpárút kiviteli terveinek tárgyában beérkezett árajánlatok elbírálása**

Előadó: Novák Ferenc polgármester

1. **Kerékpárút nyomvonalát érintő e-on oszlopok áthelyezése tárgyában beérkezett árajánlatok elbírálása**

Előadó: Novák Ferenc polgármester

1. **Zalakaros Város Vis maior pályázata**

Előadó: Novák Ferenc polgármester

1. **Polgármester illetményének felülvizsgálata**

Előadó: Czirákiné Pakulár Judit alpolgármester

1. **A Da Bibere Zalai Borlovagrend támogatási kérelme**

Előadó: Novák Ferenc polgármester

1. **A Kisfaludy szálláshely fejlesztési konstrukció keretében TFC-1.1.1-2017-A kódszámú kiírásra kerülő pályázat keretén a Fürdő Vendégház fejlesztésének előkészítése**

Előadó: Novák Ferenc polgármester

1. **Puchheimi meghívás**

Előadó: Novák Ferenc polgármester

1. **Ingatlanrész vásárlás**

Előadó: Novák Ferenc polgármester

1. **Spartan Race rendezvény Zalakaroson**

Előadó: Czirákiné Pakulár Judit alpolgármester

1. **A Zalakarosi Turisztikai Nonprofit Kft. könyvvizsgálója megbízatásának meghosszabbítása**

Előadó: Czirákiné Pakulár Judit alpolgármester

Horváth Vencel: Az 1,2,3 és 9 napirendi pontokat zárt ülés keretében javasolja megtárgyalni:

Szavazásra teszi fel a zárt ülés napirendi pontjainak zárt ülés keretében történő megtárgyalására vonatkozó ügyrendi javaslatot.

 Képviselőtestület 6 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 151/2017. (VII.19.) számú határozata:**

Zalakaros Város Önkormányzat Képviselőtestülete elrendeli a 1., 2., 3., 9., elhangzott napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Horváth Vencel: A bizottságok indítványozzák a képviselőtestület számára a Képviselőtestület és szervei szervezeti és működési szabályzatáról szóló 31/2014. (XI.27.) sz. önkormányzati rendelet 11. § b) bekezdésében foglaltak szerint 2017. július 24. 17:00 órai kezdettel rendkívüli ülés összehívását a „Gránit Gyógyfürdő Zrt.  Gyógy-centrum fejlesztési tervei” tárgyában.

 Képviselőtestület 5 igen szavazattal, 1 tartózkodással, ellenszavazat nélkül lefogadta a bizottságok indítványát a rendkívüli ülésre vonatkozóan.

**Napirend tárgyalása:**

**4. Zalakaros Város Vis maior pályázata**

Előadó: Novák Ferenc

 /Előterjesztés a jegyzőkönyvhöz mellékelve./

Horváth Vencel: Ismerteti az összevont bizottság határozatát.

**Gazdasági, Városfejlesztési és Turisztikai Bizottság 120/2017. (VII.19.) számú határozata és a Pénzügyi, Városüzemeltetési, Ügyrendi és Humánpolitikai Bizottság 141/2017. (VII.19.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 152/2017. (VII.19.) számú határozata:**

Zalakaros Város Önkormányzat Képviselő-testülete úgy határozott, hogy a vis maior támogatás címen támogatási igényt nyújt be a Belügyminisztériumhoz.

A káresemény megnevezése: A Termáltó és Ökopart létesítményhez tartozó tanösvény palló felületének és a kerékpárút burkolatának, korlátjának sérülése

helye: Zalakaros, 090/42, 264/17 hrsz.

**A káresemény forrásösszetétele:**

|  |  |  |
| --- | --- | --- |
| Megnevezés | 2017. év | % |
| Saját forrás (biztosítási összeg nélkül) | 316.307 Ft | 30 |
| Biztosító kártérítése | -Ft |  |
| Egyéb forrás | -Ft |  |
| Vis maior támogatási igény | 738.047 Ft | 70 |
| Források összesen | 1.054.354 Ft | 100 |

A károk helyreállításának (költségvetés alapján) tervezett összköltsége 1.054.354 Ft, melynek fedezetét az önkormányzat részben tudja biztosítani.

A testület nyilatkozik arról, hogy a káreseménnyel érintett vagyonelem a tulajdonát képezi.

A károsodott építmény az önkormányzat alábbi kötelező feladatának ellátását szolgálja: Zalakaros, 090/42 és 264/17 hrsz-okon helyi közutak és tartozékainak kialakítása és fenntartása kötelező feladat.

A bekövetkezett káreseménnyel kapcsolatban az Önkormányzat biztosítással nem rendelkezik.

Az adott káreseményre biztosítási összeget nem igényelt.

Vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.

Az önkormányzat más - a tulajdonában lévő - vagyontárggyal a feladatát nem tudja ellátni. A testület a saját forrás összegét a 2017. évi költségvetéséről szóló költségvetési rendeletében biztosítja az általános tartalék terhére.

A testület felhatalmazza a polgármestert a pályázat benyújtására.

Határidő: 2017. július 31.

Felelős: Novák Ferenc polgármester

(Operatív felelős: Tóth Enikő projektmenedzser)

1. **Polgármester illetményének felülvizsgálata**

Előadó: Czirákiné Pakulár Judit alpolgármester

/Előterjesztés a jegyzőkönyvhöz mellékelve./

Novák Ferenc: Átadom a szót alpolgármester asszonynak érintettség címén

Czirákiné Pakulár Judit: A bizottságok tárgyalták, kérem Horváth Vencelt ismertesse a bizottságok döntését.

Horváth Vencel: Ismerteti az összevont bizottság határozatát.

**Gazdasági, Városfejlesztési és Turisztikai Bizottság 121/2017. (VII.19.) számú határozata és a Pénzügyi, Városüzemeltetési, Ügyrendi és Humánpolitikai Bizottság 142/2017. (VII.19.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítésekkel:

* a polgármester bemutatja a nyelvvizsga bizonyítványát és annak másolatát elhelyezi a személyi anyagában
* felkérjük a polgármestert, hogy 15 napon belül éljen felterjesztéssel az illetékes szervhez az illetményének és azok kiegészítésének támogatásával kapcsolatosan indokok megjelölésével.

Képviselőtestület 5 igen szavazattal, 1 tartózkodással ellenszavazat nélkül az alábbi határozatot hozta:

**Képviselőtestület 153/2017. (VII.19.) számú határozata:**

Zalakaros Város Önkormányzatának Képviselő-testülete

1./ Novák Ferenc főállású polgármester részére az 54/2017. (III.9.) számú határozatában megállapított illetményén és költségtérítésén felül 2017.év január hó 1. napjától havi 23.190,- Ft idegennyelv-tudási pótlékát állapít meg, ez 2017.évben 255.090-Ft, az ehhez kapcsolódó közteher 56.120,- Ft (összesen: 311.210,-Ft), melynek fedezetét az önkormányzat 2017.évi költségvetése általános tartalékának terhére biztosítja

2./ a kinevezés módosításának feltételeként határozza meg, hogy a polgármester bemutatja a nyelvvizsga bizonyítványát és annak másolata elhelyezésre kerül a személyi anyagában

3./ felkéri a polgármestert, hogy 15 napon belül éljen felterjesztéssel az illetékes szervhez az illetményének kiegészítésének támogatásával kapcsolatosan indokok megjelölésével.

Határidő: 2017. július 30.

Felelős: Czirákiné Pakulár Judit alpolgármester 1-2.pont tekintetében

 Novák Ferenc polgármester 3.pont tekintetében

Operatív felelős: Gaál Krisztina személyzeti és önkormányzati referens

1. **A Da Bibere Zalai Borlovagrend támogatási kérelme**

Előadó: Novák Ferenc polgármester

/Előterjesztés a jegyzőkönyvhöz mellékelve./

Novák Ferenc A bizottságok tárgyalták, kérem Horváth Vencelt ismertesse a bizottságok döntését.

Horváth Vencel: Ismerteti az összevont bizottság határozatát.

**Gazdasági, Városfejlesztési és Turisztikai Bizottság 122/2017. (VII.19.) számú határozata és a Pénzügyi, Városüzemeltetési, Ügyrendi és Humánpolitikai Bizottság 143/2017. (VII.19.) számú határozata:**

A bizottság javasolja a képviselőtestület számára az alábbi határozati javaslat elfogadását

1./ Da Bibere Zalai Borlovagrend által megszervezésre kerülő 25. Zalai Borcégér Borünnep rendezvényét 50.000-Ft összeggel és 20 darab voucherrel támogatja, melynek fedezetét a 2017.évi költségvetés általános tartalékának terhére biztosítja.

2./ felhatalmazza a polgármestert a támogatási szerződés aláírására.

Képviselőtestület 5 igen szavazattal, 1 tartózkodással ellenszavazat nélkül az alábbi határozatot hozta:

**Képviselőtestület 154/2017. (VII.19.) számú határozata:**

Zalakaros Város Önkormányzatának Képviselő-testülete

1./ Da Bibere Zalai Borlovagrend által megszervezésre kerülő 25. Zalai Borcégér Borünnep rendezvényét 50.000-Ft összeggel és 20 darab voucherrel támogatja, melynek fedezetét a 2017.évi költségvetés általános tartalékának terhére biztosítja.

2./ felhatalmazza a polgármestert a támogatási szerződés aláírására.

Határidő: 2017. július 30.

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető

1. **A Kisfaludy szálláshely fejlesztési konstrukció keretében TFC-1.1.1-2017-A kódszámú kiírásra kerülő pályázat keretén a Fürdő Vendégház fejlesztésének előkészítése**

Előadó: Novák Ferenc polgármester

/Előterjesztés a jegyzőkönyvhöz mellékelve./

Novák Ferenc A bizottságok tárgyalták, kérem Horváth Vencelt ismertesse a bizottságok döntését.

Horváth Vencel: Ismerteti az összevont bizottság határozatát.

**Gazdasági, Városfejlesztési és Turisztikai Bizottság 124/2017. (VII.19.) számú határozata és a Pénzügyi, Városüzemeltetési, Ügyrendi és Humánpolitikai Bizottság 145/2017. (VII.19.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítéssel

2./ a fürdő írásban nyilatkozzon, hogy a pályázati feltételeket tudja-e vállani

Képviselőtestület 6 igen szavazattal, tartózkodás és ellenszavazat nélkül az alábbi határozatot hozta:

**Képviselőtestület 155/2017. (VII.19.) számú határozata:**

A Képviselőtestület

1./ határozatban rögzíti, hogy a Fürdő Vendégház fejlesztésére pályázatot nyújt be a „Kisfaludy szálláshely fejlesztési konstrukció” keretében kiírásra megjelenő TFC-1.1.1-2017-A kódszámú pályázati felhívásra.

2./ felkéri a Gránit Zrt-t, hogy írásban nyilatkozzon arról, hogy a pályázati feltételeket tudja-e vállalni.

Határidő: 2017. szeptember 30.

Felelős: Novák Ferenc polgármester

Operatív felelős: Tóth Enikő projektmenedzser

1. **Puchheimi meghívás**

Előadó: Novák Ferenc polgármester

/Előterjesztés a jegyzőkönyvhöz mellékelve./

Novák Ferenc A bizottságok tárgyalták, kérem Horváth Vencelt ismertesse a bizottságok döntését.

Horváth Vencel: Ismerteti az összevont bizottság határozatát.

**Gazdasági, Városfejlesztési és Turisztikai Bizottság 123/2017. (VII.19.) számú határozata és a Pénzügyi, Városüzemeltetési, Ügyrendi és Humánpolitikai Bizottság 144/2017. (VII.19.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Képviselőtestület 6 igen szavazattal, tartózkodás és ellenszavazat nélkül az alábbi határozatot hozta:

**Képviselőtestület 156/2017. (VII.19.) számú határozata:**

Képviselőtestület:

1. Egyetért azzal, hogy a 2017. szeptember 16-i Puchheimi meghívásnak a polgármester 3 fős delegációval részt vegyen.

2. A hivatalos delegáció költségét a 2017. évi költségvetés terhére biztosítja.

Határidő: 2017.július 20.

Felelős: Novák Ferenc polgármester

 Magyarné Kovács Judit pénzügyi osztályvezető

1. **Spartan Race rendezvény Zalakaroson**

Előadó: Czirákiné Pakulár Judit alpolgármester

/Előterjesztés a jegyzőkönyvhöz mellékelve./

Novák Ferenc A bizottságok tárgyalták, kérem Horváth Vencelt ismertesse a bizottságok döntését.

Horváth Vencel: Támogassuk a rendezvényt. Zalakaros város vállalja fel a parkolás biztosítását. Azon helyszínekről, ahol nem az önkormányzat a tulajdonos szerezzük be a hozzájáruló nyilatkozatokat.

Czirákiné Pakulár Judit: Mi kezdeményeztük a helyszínt a rendezvény megtartására, ne legyen feltételhez kötve.

Horváth Vencel: Én biztosítékot szeretnék a helyszínt biztosítóktól, ne kerüljünk kellemetlen helyzetbe ha kifarolnának a rendezvényből.

Czirákiné Pakulár Judit. Nem vagyunk még ilyen stádiumban, lehet nyilatkozatot kérni, de ez nem a mi dolgunk.

Horváth Vencel: A település jó híréről van szó. Nem rendezvény ellen vagyok, hanem az mellett, hogy sikeres legyen. A bizottságok javaslata:

**Gazdasági, Városfejlesztési és Turisztikai Bizottság 125/2017. (VII.19.) számú határozata és a Pénzügyi, Városüzemeltetési, Ügyrendi és Humánpolitikai Bizottság 146/2017. (VII.19.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását az alábbi kiegészítéssel.

2. az önkormányzat biztosítja a sportcentrumot és a parkolás lehetőségét, az okozott károk a helyreállítása a szervezők felelőssége és kötelessége. A résztvevő partnerek adjanak nyilatkozatot, amelyben vállalják a rájuk eső feladatokat és kötelezettségeket.

Képviselőtestület 6 igen szavazattal, tartózkodás és ellenszavazat nélkül az alábbi határozatot hozta:

**Képviselőtestület 157/2017. (VII.19.) számú határozata:**

1. Zalakaros Város képviselő testülete támogatja 2018 tavaszán a Spartan Race verseny megszervezését Zalakaroson.
2. 2. az önkormányzat biztosítja a sportcentrumot és a parkolás lehetőségét, az okozott károk a helyreállítása a szervezők felelőssége és kötelessége. A résztvevő partnerek adjanak nyilatkozatot, amelyben vállalják a rájuk eső feladatokat és kötelezettségeket.

Határidő: 2017.szeptember 30.

Felelős: Novák Ferenc polgármester

Operatív felelős: Czirákiné Pakulár Judit alpolgármester, Kovács Szabolcs Zalakarosi Turisztikai Nonprofit Kft ügyvezetője

1. **A Zalakarosi Turisztikai Nonprofit Kft. könyvvizsgálója megbízatásának meghosszabbítása**

Előadó: Czirákiné Pakulár Judit alpolgármester

/Előterjesztés a jegyzőkönyvhöz mellékelve./

Novák Ferenc A bizottságok tárgyalták, kérem Horváth Vencelt ismertesse a bizottságok döntését.

Horváth Vencel: Ismerteti az összevont bizottság határozatát.

**Gazdasági, Városfejlesztési és Turisztikai Bizottság 126/2017. (VII.19.) számú határozata és a Pénzügyi, Városüzemeltetési, Ügyrendi és Humánpolitikai Bizottság 147/2017. (VII.19.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Képviselőtestület 6 igen szavazattal, tartózkodás és ellenszavazat nélkül az alábbi határozatot hozta:

**Képviselőtestület 158/2017. (VII.19.) számú határozata:**

1. Zalakaros Város képviselő testülete javasolja a BARKÓCÁS KFt. megválasztását 2017. július 19-től 1 év határozott időre.
2. A képviselő testület felhatalmazza Czirákiné Pakulár Juditot, hogy a Zalakarosi Turisztikai Nonprofit kft.-t képviselje a társaság taggyűlésén és aláírja a társasági szerződést.

Határidő: azonnal

Felelős: Czirákiné Pakulár Judit alpolgármester

Operatív felelős: Kovács Szabolcs Zk-i Turisztikai Nonprofit Kft. ügyvezető

Novák Ferenc: Mivel több napirend nem volt a nyílt ülést 10:44 órakor bezárta a képviselőtestület zárt ülés keretében folytatta munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Magyar Mária Szirtes Balázs

 Jkv. hitelesítő Jkv. hitelesítő